b'\n_START_ARTICLE_\nSediment\n_START_PARAGRAPH_\nSedimenter er sm\xc3\xa5 partikler som kan bli transportert av vann eller et annet medium, og som med tiden legger seg ned p\xc3\xa5 bunnen til et lag med faste partikler, i vann eller annen v\xc3\xa6ske. _NEWLINE_Sedimentasjon eller avsetning heter det n\xc3\xa5r materiale legger seg til ro i et lag p\xc3\xa5 bunnen._NEWLINE_Sedimenter kan ogs\xc3\xa5 bli transportert av vind (eolisk) eller isbreer. Sanddyner i \xc3\xb8rkener er eksempler p\xc3\xa5 eolisk transport av sedimenter. Morenebanker er is-transporterte sedimenter. Alle sediment-typer har forskjellige sedimenterings-hastigheter, bestemt av partiklenes kornst\xc3\xb8rrelse, volum, tetthet og form samt vannets viskositet, som varierer med temperaturen.'